Komisijas atzinums atbilstīgi EK Līguma 251. panta 2. punkta trešās daļas c) apakšpunktam, par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un padomes Lemumam ar kuru laika posmam no 2007. līdz 2013. gadam izveido īpašu programmu „Civiltiesības” kā daļu no vispārīgās programmas „Pamattiesības un tiesiskums” ar ko groza Komisijas priekšlikumu saskaņā ar EK līguma 250. panta 2. punktu /* COM/2007/0557 galīgā redakcija - COD 2005/0040 */





[pic] | EIROPAS KOPIENU KOMISIJA | Briselē, 20.9.2007 COM(2007) 557 galīgā redakcija 2005/0040 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam, par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES LĒMUMAM ar kuru laika posmam no 2007. līdz 2013. gadam izveido īpašu programmu „Civiltiesības” kā daļu no vispārīgās programmas „Pamattiesības un tiesiskums” AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2005/0040 (COD) KOMISIJAS ATZINUMSatbilstīgi EK Līguma 251. panta 2. punkta trešās daļas c) apakšpunktam,par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES LĒMUMAM ar kuru laika posmam no 2007. līdz 2013. gadam izveido īpašu programmu „Civiltiesības” kā daļu no vispārīgās programmas „Pamattiesības un tiesiskums” 1. Ievads EK līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmāk sniegts Komisijas atzinums par vienīgo Parlamenta ierosināto grozījumu. 2. Priekšvēsture Komisija priekšlikumu pieņēma 2005. gada 6. aprīlī un nosūtīja to Eiropas Parlamentam un Padomei 2005. gada 26. aprīlī. Eiropas Ekonomikas un sociālo lietu komiteja 2006. gada 19. janvārī pieņēma atzinumu par Komisijas priekšlikumu. Eiropas Parlaments 2006. gada 14. decembra plenārsēdē pirmajā lasījumā pieņēma 7 grozījumus. Padome pieņēma kopējo nostāju 2007. gada 13. jūnijā. Komisija 2007. gada 19. jūnijā pieņēma paziņojumu par Padomes kopējo nostāju. Eiropas Parlaments 2007. gada 11. jūlija plenārsēdē otrajā lasījumā pieņēma 1 grozījumu. 3. PRIEKšLIKUMA MēRķIS Komisijas priekšlikumā paredzēts izveidot īpašu programmu „Civiltiesības”, lai: a) veicinātu tiesu iestāžu sadarbību, sekmējot īstas Eiropas tiesiskuma telpas izveidi civiltiesību jomā, kas balstīta uz savstarpēju atzīšanu un uzticēšanos; b) veicinātu to šķēršļu likvidēšanu, kas dalībvalstīs traucē pienācīgi īstenot pārrobežu tiesvedību civillietās; c) uzlabotu personu un uzņēmumu ikdienas dzīvi, dodot tiem iespēju īstenot savas tiesības visā Eiropas Savienībā, proti, veicinot tiesu pieejamību; d) sekmētu saziņu, informācijas apmaiņu un tīklojumu starp tiesu un administratīvajām iestādēm un juridisko profesiju pārstāvjiem, jo īpaši veicinot tiesiskās apmācības pasākumus, lai uzlabotu savstarpējo sapratni šo iestāžu un profesiju pārstāvju starpā. 4. Komisijas atzinums par Eiropas Parlamenta ierosinātajiem grozījumiem 4.1. Grozījumi, kurus Komisija pilnībā pieņem Komisija pieņem Eiropas Parlamenta vienīgo grozījumu . Šis grozījums paredz pievienot preambulai jaunu apsvērumu, kura formulējums ir apspriests ar Padomi un Komisiju un kurš attiecas uz Eiropas Parlamenta informāciju par lēmumā paredzētās vadības komitejas darbu. Komisija pēc balsojuma plenārsēdē ir pieņēmusi arī šādu paziņojumu: „Attiecībā uz izpildes pasākumiem Eiropas Parlamenta un Padomes lēmumam, ar kuru laika posmam no 2007. līdz 2013. gadam izveido īpašu programmu „Civiltiesības” kā daļu no vispārīgās programmas „Pamattiesības un tiesiskums”, Komisija izņēmuma kārtā apņemas pēc iespējas drīzāk nodot atbildīgās parlamentārās komitejas priekšsēdētājam gada darbības programmas projektus, kas attiecas uz iepriekš minēto īpašo programmu, kā arī ievietot šos projektus komitoloģijas reģistrā. Komisija iespējami drīz informēs Parlamentu par visām izmaiņām, kas ieviestas pēc komiteju sanāksmes.” 5. Secinājums Saskaņā ar EK līguma 250. panta 2. punktu Komisija groza savu priekšlikumu atbilstoši iepriekšminētajam.